ddrg/super_eurlex huggingface dataset:
2002/771/EY: Komission päätös, tehty 2 päivänä lokakuuta 2002, eräitä Pakistanista tuotuja ihmisravinnoksi tarkoitettuja kalastus- ja vesiviljelytuotteita koskevista suojatoimenpiteistä tehdyn päätöksen 2002/62/EY kumoamisesta (ETA:n kannalta merkityksellinen teksti) (tiedoksiannettu numerolla K(2002) 3613)



Virallinen lehti nro L 265 , 03/10/2002 s. 0018 - 0018



Komission päätös, tehty 2 päivänä lokakuuta 2002, eräitä Pakistanista tuotuja ihmisravinnoksi tarkoitettuja kalastus- ja vesiviljelytuotteita koskevista suojatoimenpiteistä tehdyn päätöksen 2002/62/EY kumoamisesta (tiedoksiannettu numerolla K(2002) 3613) (ETA:n kannalta merkityksellinen teksti) (2002/771/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 1 kohdan, sekä katsoo seuraavaa: (1) Eräitä Pakistanista tuotuja ihmisravinnoksi tarkoitettuja kalastus- ja vesiviljelytuotteita koskevista suojatoimenpiteistä tehtiin 25 päivänä tammikuuta 2002 komission päätös 2002/62/EY(2), koska Pakistanista tuoduista katkaravuista löydettiin kloramfenikolia. (2) Päätöksessä 2002/62/EY säädetään, että päätöstä tarkistetaan Pakistanin toimivaltaisten viranomaisten antamien takeiden ja jäsenvaltioiden tekemien tarkastusten tulosten perusteella. (3) Pakistanin viranomaiset ovat antaneet asianmukaiset takeet, ja jäsenvaltioiden Pakistanista tuoduille katkaravuille tekemien tarkastusten tulokset ovat olleet suotuisia. (4) Päätös 2002/62/EY olisi kumottava Pakistanista tuotavien katkarapujen järjestelmällisen tarkastuksen keskeyttämiseksi. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 2002/62/EY. 2 artikla Tätä päätöstä sovelletaan 6 päivästä lokakuuta 2002. 3 artikla Tämä päätös on osoitettu kaikille jäsenvaltioille. Tehty Brysselissä 2 päivänä lokakuuta 2002. Komission puolesta David Byrne Komission jäsen (1) EYVL L 24, 30.1.1998, s. 9. (2) EYVL L 24, 26.1.2002, s. 65.
2.

Amerikan yhdysvalloista peräisin olevaa tartunnalle altista puuta saa tuoda yhteisöön ainoastaan, jos sen mukana on direktiivin 2000/29/EY 7 tai 8 artiklassa tarkoitettu todistus, a) jossa todetaan puun olevan peräisin alueilta, joiden osalta tiedetään, ettei niillä esiinny haitallisen organismin Euroopan ulkopuolisia kantoja. Alueen nimi on merkittävä todistuksen alkuperäaluetta koskevaan kohtaan; tai b) joka on myönnetty sen jälkeen, kun virallisesti on varmennettu, että puusta on poistettu sen kuori ja: i) puu on särmätty siten, että sen pyöreä pinta on kokonaan poistettu; tai ii) puun vesipitoisuus prosentteina kuiva-aineesta ilmaistuna ei ylitä 20:tä prosenttia; tai iii) puu on desinfioitu tarkoituksenmukaisella kuumailma- tai kuumavesikäsittelyllä; tai c) jos kyseessä on sahatavara, joka on kuoretonta tai jossa on kuoren jäännöksiä, puuhun tai sen pakkaukseen nykyisen kaupallisen käytännön mukaisesti kiinnitetyllä ”Kiln-dried”, ”KD” tai jollakin muulla kansainvälisesti hyväksytyllä merkillä on osoitettu, että sahatavara on uunikuivattu ja että valmistusvaiheessa sen kosteuspitoisuus prosentteina kuiva-aineesta ilmaistuna on sopivien aika- ja lämpötilavaatimusten mukaisen käsittelyn aikana laskettu alle 20 prosenttiin.
2002/844/EY: Komission päätös, tehty 23 päivänä lokakuuta 2002, direktiivin 2001/14/EY muuttamisesta rautatieliikenteen aikataulujen muuttamispäivän osalta (ETA:n kannalta merkityksellinen teksti) (tiedoksiannettu numerolla K(2002) 3997)



Virallinen lehti nro L 289 , 26/10/2002 s. 0030 - 0030



Komission päätös, tehty 23 päivänä lokakuuta 2002, direktiivin 2001/14/EY muuttamisesta rautatieliikenteen aikataulujen muuttamispäivän osalta (tiedoksiannettu numerolla K(2002) 3997) (ETA:n kannalta merkityksellinen teksti) (2002/844/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta 26 päivänä helmikuuta 2001 annetun Euroopan parlamentin ja neuvoston direktiivin 2001/14/EY(1) ja erityisesti sen 34 artiklan 3 kohdan, sekä katsoo seuraavaa: (1) Direktiivin 2001/14/EY liitteessä III vahvistetaan rautateiden infrastruktuurin kapasiteetin myöntämismenettelyn aikataulu. Siinä säädetään, että liikenteen aikataulumuutokset tulevat voimaan joka vuosi keskiyöllä toukokuun viimeisenä lauantaina. (2) Infrastruktuurien hallintoviranomaiset ja rautatieyritykset ehdottavat, että liikenteen aikataulujen muuttamispäivämäärä muutettaisiin kaupallisista syistä kunkin vuoden joulukuuhun. (3) Näin ollen on syytä muuttaa direktiivin 2001/14/EY liite III. (4) Tässä päätöksessä säädetyt toimenpiteet ovat direktiivillä 2001/14/EY perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan direktiivin 2001/14/EY liitteessä III oleva 2 kohta seuraavalla tekstillä: "2. Liikenteen aikataulumuutokset tulevat voimaan keskiyöllä joulukuun toisena lauantaina. Jos muutokset tai korjaukset toteutetaan talven jälkeen - jotta voitaisiin tarvittaessa ottaa huomioon alueellisen matkustajaliikenteen aikataulumuutokset - ne tulevat voimaan keskiyöllä kesäkuun toisena lauantaina ja tarvittaessa edellä mainittujen päivämäärien välisinä muina vastaavina aikoina. Infrastruktuurin hallintoviranomaiset voivat sopia toisenlaisista päivämääristä, ja niiden on ilmoitettava kyseiset päivämäärät komissiolle, jos ne voivat vaikuttaa kansainväliseen liikenteeseen". 2 artikla Tätä päätöstä sovelletaan vuoden 2003 aikatauluihin 14 päivästä joulukuuta 2002 alkaen. Yhdistynyt kuningaskunta voi erityisen sääntelyjärjestelmänsä perusteella soveltaa tätä päätöstä vuoden 2004 aikatauluihin vuoden 2003 joulukuusta alkaen sillä edellytyksellä, että direktiivin muut säännökset ja erityisesti kansainvälistä yhteistyötä koskevat säännökset pannaan täytäntöön. 3 artikla Tämä päätös on osoitettu kaikille jäsenvaltioille. Tehty Brysselissä 23 päivänä lokakuuta 2002. Komission puolesta Loyola De Palacio Varapuheenjohtaja (1) EYVL L 75, 15.3.2001, s. 29.
2002/839/EY: Komission päätös, tehty 24 päivänä lokakuuta 2002, eräistä klassisen sikaruton vastaisista suojatoimenpiteistä Ranskassa, Saksassa ja Luxemburgissa tehdyn päätöksen 2002/383/EY muuttamisesta neljännen kerran (ETA:n kannalta merkityksellinen teksti) (tiedoksiannettu numerolla K(2002) 4009)



Virallinen lehti nro L 287 , 25/10/2002 s. 0039 - 0039



Komission päätös, tehty 24 päivänä lokakuuta 2002, eräistä klassisen sikaruton vastaisista suojatoimenpiteistä Ranskassa, Saksassa ja Luxemburgissa tehdyn päätöksen 2002/383/EY muuttamisesta neljännen kerran (tiedoksiannettu numerolla K(2002) 4009) (ETA:n kannalta merkityksellinen teksti) (2002/839/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, sekä katsoo seuraavaa: (1) Klassista sikaruttoa on esiintynyt eräillä Ranskan, Saksan ja Luxemburgin raja-alueilla. (2) Elävien sikojen kaupan vuoksi nämä tautiesiintymät muodostavat uhan yhteisön muiden osien karjalle. (3) Ranska, Luxemburg ja Saksa ovat toteuttaneet yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(3) mukaisia toimenpiteitä. (4) Komissio on tehnyt eräistä klassisen sikaruton vastaisista suojatoimenpiteistä Ranskassa, Saksassa ja Luxemburgissa päätöksen 2002/383/EY(4), jota on viimeksi muutettu päätöksellä 2002/790/EY(5). (5) Kun otetaan huomioon luonnonvaraisten ja kotieläiminä pidettävien sikojen epidemiologisen tilanteen kehittyminen, on aiheellista jatkaa toteutettuja toimenpiteitä. Päätös 2002/383/EY olisi sen vuoksi muutettava. (6) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON PÄÄTTÄNYT SEURAAVAA: 1 artikla Korvataan päätöksen 2002/383/EY 9 artiklassa ilmaisu "20 päivää lokakuuta 2002" ilmaisulla "20 päivää huhtikuuta 2003" sekä ilmaisu "31 päivään lokakuuta 2002" ilmaisulla "30 päivään huhtikuuta 2003". 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä lokakuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 316, 1.12.2001, s. 5. (4) EYVL L 136, 24.5.2002, s. 22. (5) EYVL L 274, 11.10.2002, s. 38.
2002/810/EY: Neuvoston päätös, tehty 8 päivänä lokakuuta 2002, alueiden komitean kahden varsinaisen jäsenen ja kahden varajäsenen nimeämisestä



Virallinen lehti nro L 280 , 18/10/2002 s. 0026 - 0026



Neuvoston päätös, tehty 8 päivänä lokakuuta 2002, alueiden komitean kahden varsinaisen jäsenen ja kahden varajäsenen nimeämisestä (2002/810/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 22 päivänä tammikuuta 2002 tehdyn neuvoston päätöksen(1), sekä katsoo, että alueiden komiteassa on vapautunut kaksi varsinaisen jäsenen paikkaa Jan TINDEMANSin erottua, mikä annettiin neuvostolle tiedoksi 10 päivänä huhtikuuta 2002, ja H.J.M. KEMPERMANin erottua, mikä annettiin neuvostolle tiedoksi 22 päivänä toukokuuta 2002, sekä kaksi varajäsenen paikkaa C.W. JACOBSin erottua, mikä annettiin neuvostolle tiedoksi 22 päivänä elokuuta 2002, ja A.M.C.A. HOOIJMAIJERSin erottua, mikä annettiin neuvostolle tiedoksi 19 päivänä kesäkuuta 2002, ottaa huomioon Alankomaiden hallituksen ehdotuksen, ON PÄÄTTÄNYT SEURAAVAA: Ainoa artikla - Nimetään H.F.M. EVERS alueiden komitean varsinaiseksi jäseneksi Jan TINDEMANSin tilalle, - nimetään C.W. JACOBS alueiden komitean varsinaiseksi jäseneksi H.J.M. KEMPERMANin tilalle, - nimetään P. JANSEN alueiden komitean varajäseneksi C.W. JACOBSin tilalle, - nimetään G.D. DALES alueiden komitean varajäseneksi A.M.C.A. HOOIJMAIJERSin tilalle, näiden jäljellä olevaksi toimikaudeksi eli 25 päivään tammikuuta 2006 saakka. Tehty Luxemburgissa 8 päivänä lokakuuta 2002. Neuvoston puolesta Puheenjohtaja T. Pedersen (1) EYVL L 24, 26.1.2002, s. 38.
2002/809/EY: Neuvoston päätös, tehty 8 päivänä lokakuuta 2002, alueiden komitean saksalaisen varajäsenen nimeämisestä



Virallinen lehti nro L 280 , 18/10/2002 s. 0025 - 0025



Neuvoston päätös, tehty 8 päivänä lokakuuta 2002, alueiden komitean saksalaisen varajäsenen nimeämisestä (2002/809/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 22 päivänä tammikuuta 2002 tehdyn neuvoston päätöksen(1), sekä katsoo, että alueiden komiteassa on vapautunut varajäsenen paikka Werner BALLHAUSENin erottua, mikä on annettu neuvostolle tiedoksi 15 päivänä toukokuuta 2002, ja ottaa huomioon Saksan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Michael SCHNEIDER alueiden komitean varajäseneksi Werner BALLHAUSENin tilalle tämän jäljellä olevaksi toimikaudeksi eli 25 päivään tammikuuta 2006 saakka. Tehty Luxemburgissa 8 päivänä lokakuuta 2002. Neuvoston puolesta Puheenjohtaja T. Pedersen (1) EYVL L 24, 26.1.2002, s. 38.
2002/807/EY: Komission päätös, tehty 15 päivänä lokakuuta 2002, neuvoston direktiivin 82/894/ETY mukaisen eläintaudeista ilmoittamisen kooditetusta muodosta ja koodeista tehdyn päätöksen 2000/807/EY muuttamisesta (ETA:n kannalta merkityksellinen teksti) (tiedoksiannettu numerolla K(2002) 3786)



Virallinen lehti nro L 279 , 17/10/2002 s. 0050 - 0050



Komission päätös, tehty 15 päivänä lokakuuta 2002, neuvoston direktiivin 82/894/ETY mukaisen eläintaudeista ilmoittamisen kooditetusta muodosta ja koodeista tehdyn päätöksen 2000/807/EY muuttamisesta (tiedoksiannettu numerolla K(2002) 3786) (ETA:n kannalta merkityksellinen teksti) (2002/807/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY(1), sellaisena kuin se on viimeksi muutettuna komission päätöksellä 2000/556/EY(2), ja erityisesti sen 5 artiklan 2 kohdan ensimmäisen luetelmakohdan, sekä katsoo seuraavaa: (1) Komission päätöksessä 2000/807/EY(3) säädetään direktiivin 82/894/ETY mukaisen eläintaudeista ilmoittamisen kooditetusta muodosta ja koodeista. (2) Seitsemän sopimuksen tekemisestä Sveitsin valaliiton kanssa 4 päivänä huhtikuuta 2002 tehdyssä neuvoston ja, tiede- ja teknologiayhteistyötä koskevan sopimuksen osalta, komission päätöksessä 2002/309/EY, Euratom(4) säädetään Euroopan yhteisön ja Sveitsin valaliiton välisen, maataloustuotteiden kaupasta tehdyn sopimuksen hyväksymisestä ja edellytetään Sveitsin ottamista mukaan eläintautien ilmoitusjärjestelmään (ADNS). (3) Lohen tarttuva anemia ja kirjolohen verenvuotoseptikemia olisi niin ikään sisällytettävä ADNS:n ilmoitettavien tautien luetteloon, sillä nämä taudit kuuluvat eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(5), sellaisena kuin se on viimeksi muutettuna direktiivillä 98/45/EY(6), liitteessä A oleviin luetteloihin I ja II. (4) Jotta luonnonvaraisissa sioissa esiintyvät klassisen sikaruton tautitapaukset voitaisiin ilmoittaa erillään kesysioissa esiintyvistä tautitapauksista ja jotta klassisen sikaruton eri alatyypit voitaisiin ilmoittaa erikseen, kyseisille taudeille olisi annettava eri koodit. (5) Siirrettyjen tietojen luottamuksellisuuden suojaamiseksi tämän päätöksen liitteitä ei pitäisi julkaista. (6) Päätös 2000/807/EY olisi tästä syystä muutettava vastaavasti. (7) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 2000/807/EY liitteet IV-VII tämän päätöksen liitteiden mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 15 päivänä lokakuuta 2002. Komission puolesta David Byrne Komission jäsen (1) EYVL L 378, 31.12.1982, s. 58. (2) EYVL L 235, 19.9.2000, s. 27. (3) EYVL L 326, 22.12.2000, s. 80. (4) EYVL L 114, 30.4.2002, s. 1. (5) EYVL L 46, 19.2.1991, s. 1. (6) EYVL L 189, 3.7.1998, s. 12.
2002/803/EY: Neuvoston päätös, tehty 8 päivänä lokakuuta 2002, vastavuoroista tunnustamista koskevan Euroopan yhteisön ja Amerikan yhdysvaltojen välisen sopimuksen tekemisestä tehdyn päätöksen 1999/78/EY muuttamisesta



Virallinen lehti nro L 278 , 16/10/2002 s. 0022 - 0022



Neuvoston päätös, tehty 8 päivänä lokakuuta 2002, vastavuoroista tunnustamista koskevan Euroopan yhteisön ja Amerikan yhdysvaltojen välisen sopimuksen tekemisestä tehdyn päätöksen 1999/78/EY muuttamisesta (2002/803/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan ensimmäisen virkkeen sekä 300 artiklan 4 kohdan kanssa, ottaa huomioon komission ehdotuksen, sekä katsoo seuraavaa: (1) Vastavuoroisesta tunnustamisesta tehdyn Euroopan yhteisön ja Amerikan yhdysvaltojen välisen sopimuksen(1), jäljempänä "sopimus", tehokkaan toiminnan varmistamiseksi on päätöstä 1999/78/EY(2) muutettava komission valtuuttamiseksi toteuttamaan kaikki sopimuksen toiminnan edellyttämät toimenpiteet. (2) Neuvoston olisi pidätettävä itsellään valtuudet päättää varsinaiseen sopimusosaan tehtävistä muutoksista, ON PÄÄTTÄNYT SEURAAVAA: Ainoa artikla Korvataan päätöksen 1999/78/EY 3 artikla seuraavasti: " 3 artikla 1. Komissio edustaa yhteisöä sopimuksen 14 artiklassa määrätyssä sekakomiteassa ja alakohtaisissa liitteissä perustetuissa alakohtaisissa sekakomiteoissa neuvoston nimeämän erityiskomitean avustamana. Komissio toteuttaa sopimuksessa tarkemmin määrätyt nimeämiset, ilmoittamiset, tietojenvaihdon ja tarkistuspyynnöt kuultuaan tätä erityiskomiteaa. 2. Neuvosto määrittää määräenemmistöllä komission ehdotuksesta yhteisön kannan sekakomiteassa tehtäviin päätöksiin, jotka koskevat varsinaiseen sopimusosaan tehtäviä muutoksia sopimuksen 14 artiklan 4 kohdan g alakohdan ja 21 artiklan 2 kohdan mukaisesti. 3. Kaikissa muissa tapauksissa yhteisön kannan sekakomiteassa tai alakohtaisissa sekakomiteoissa määrittää komissio kuultuaan 1 kohdassa tarkoitettua erityiskomiteaa." Tehty Luxemburgissa 8 päivänä lokakuuta 2002. Neuvoston puolesta Puheenjohtaja T. Pedersen (1) EYVL L 31, 4.2.1999, s. 3. (2) EYVL L 31, 4.2.1999, s. 1.
2002/802/EY: Neuvoston päätös, tehty 8 päivänä lokakuuta 2002, vastavuoroista tunnustamista koskevan Euroopan yhteisön ja Kanadan välisen sopimuksen tekemisestä tehdyn päätöksen 98/566/EY muuttamisesta



Virallinen lehti nro L 278 , 16/10/2002 s. 0021 - 0021



Neuvoston päätös, tehty 8 päivänä lokakuuta 2002, vastavuoroista tunnustamista koskevan Euroopan yhteisön ja Kanadan välisen sopimuksen tekemisestä tehdyn päätöksen 98/566/EY muuttamisesta (2002/802/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan ensimmäisen virkkeen sekä 300 artiklan 4 kohdan kanssa, ottaa huomioon komission ehdotuksen, sekä katsoo seuraavaa: (1) Vastavuoroisesta tunnustamisesta tehdyn Euroopan yhteisön ja Kanadan välisen sopimuksen(1), jäljempänä "sopimus", tehokkaan toiminnan varmistamiseksi on päätöstä 98/566/EY(2) muutettava komission valtuuttamiseksi toteuttamaan kaikki sopimuksen toiminnan edellyttämät toimenpiteet. (2) Neuvoston olisi pidätettävä itsellään valtuudet päättää alakohtaisten liitteiden soveltamisen päättämisestä, ON PÄÄTTÄNYT SEURAAVAA: Ainoa artikla Korvataan päätöksen 98/566/EY 3 artikla seuraavasti: " 3 artikla 1. Komissio edustaa yhteisöä sopimuksen XI ja XII artiklassa tarkoitetussa sekakomiteassa sekä alakohtaisissa liitteissä perustetuissa alakohtaisissa sekakomiteoissa neuvoston nimeämän erityiskomitean avustamana. Komissio toteuttaa sopimuksessa tarkemmin määrätyt nimeämiset, ilmoittamiset, tietojenvaihdon ja tarkistuspyynnöt kuultuaan tätä erityiskomiteaa. 2. Neuvosto päättää määräenemmistöllä komission ehdotuksesta yhteisön kannasta sekakomiteassa tehtäviin päätöksiin, jotka koskevat alakohtaisten liitteiden soveltamisen päättämistä XIX artiklan 2 kohdan mukaisesti. 3. Kaikissa muissa tapauksissa yhteisön kannan sekakomiteassa tai tarvittaessa alakohtaisissa sekakomiteoissa määrittää komissio kuultuaan 1 kohdassa tarkoitettua erityiskomiteaa." Tehty Luxemburgissa 8 päivänä lokakuuta 2002. Neuvoston puolesta Puheenjohtaja T. Pedersen (1) EYVL L 280, 16.10.1998, s. 3. (2) EYVL L 280, 16.10.1998, s. 1.
2002/801/EY: Neuvoston päätös, tehty 8 päivänä lokakuuta 2002, vaatimustenmukaisuuden arvioinnin vastavuoroista tunnustamista koskevan Euroopan yhteisön ja Uuden-Seelannin sopimuksen tekemisestä tehdyn päätöksen 98/509/EY muuttamisesta



Virallinen lehti nro L 278 , 16/10/2002 s. 0020 - 0020



Neuvoston päätös, tehty 8 päivänä lokakuuta 2002, vaatimustenmukaisuuden arvioinnin vastavuoroista tunnustamista koskevan Euroopan yhteisön ja Uuden-Seelannin sopimuksen tekemisestä tehdyn päätöksen 98/509/EY muuttamisesta (2002/801/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan ensimmäisen virkkeen sekä 300 artiklan 4 kohdan kanssa, ottaa huomioon komission ehdotuksen, sekä katsoo seuraavaa: Vaatimustenmukaisuuden arvioinnin vastavuoroisesta tunnustamisesta tehdyn Euroopan yhteisön ja Uuden-Seelannin välisen sopimuksen(1), jäljempänä "sopimus", tehokkaan toiminnan varmistamiseksi on päätöstä 98/509/EY(2) muutettava komission valtuuttamiseksi toteuttamaan kaikki sopimuksen toiminnan edellyttämät toimenpiteet, ON PÄÄTTÄNYT SEURAAVAA: Ainoa artikla Korvataan päätöksen 98/509/EY 3 artikla seuraavasti: " 3 artikla 1. Komissio edustaa yhteisöä sopimuksen 12 artiklassa määrätyssä sekakomiteassa neuvoston nimeämän erityiskomitean avustamana. Komissio toteuttaa sopimuksessa tarkemmin määrätyt nimeämiset, ilmoittamiset, tietojenvaihdon ja tarkistuspyynnöt kuultuaan tätä erityiskomiteaa. 2. Yhteisön kannan sekakomiteassa määrittää komissio kuultuaan 1 kohdassa tarkoitettua erityiskomiteaa." Tehty Luxemburgissa 8 päivänä lokakuuta 2002. Neuvoston puolesta Puheenjohtaja T. Pedersen (1) EYVL L 229, 17.8.1998, s. 62. (2) EYVL L 229, 17.8.1998, s. 61.
2002/800/EY: Neuvoston päätös, tehty 8 päivänä lokakuuta 2002, vaatimustenmukaisuuden arvioinnin, todistusten ja merkintöjen vastavuoroista tunnustamista koskevan Euroopan yhteisön ja Australian sopimuksen tekemisestä tehdyn päätöksen 98/508/EY muuttamisesta



Virallinen lehti nro L 278 , 16/10/2002 s. 0019 - 0019



Neuvoston päätös, tehty 8 päivänä lokakuuta 2002, vaatimustenmukaisuuden arvioinnin, todistusten ja merkintöjen vastavuoroista tunnustamista koskevan Euroopan yhteisön ja Australian sopimuksen tekemisestä tehdyn päätöksen 98/508/EY muuttamisesta (2002/800/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen ja 300 artiklan 3 kohdan ensimmäisen alakohdan ensimmäisen virkkeen sekä 300 artiklan 4 kohdan kanssa, ottaa huomioon komission ehdotuksen, sekä katsoo seuraavaa: Vaatimustenmukaisuuden arvioinnin, todistusten ja merkintöjen vastavuoroisesta tunnustamisesta tehdyn Euroopan yhteisön ja Australian välisen sopimuksen(1), jäljempänä "sopimus", tehokkaan toiminnan varmistamiseksi on päätöstä 98/508/EY(2) muutettava komission valtuuttamiseksi toteuttamaan kaikki sopimuksen toiminnan edellyttämät toimenpiteet, ON PÄÄTTÄNYT SEURAAVAA: Ainoa artikla Korvataan päätöksen 98/508/EY 3 artikla seuraavasti: " 3 artikla 1. Komissio edustaa yhteisöä sopimuksen 12 artiklassa määrätyssä sekakomiteassa neuvoston nimeämän erityiskomitean avustamana. Komissio toteuttaa tässä sopimuksessa tarkemmin määrätyt nimeämiset, ilmoittamiset, tietojenvaihdon ja tarkistuspyynnöt kuultuaan tätä erityiskomiteaa. 2. Yhteisön kannan sekakomiteassa määrittää komissio kuultuaan 1 kohdassa tarkoitettua erityiskomiteaa." Tehty Luxemburgissa 8 päivänä lokakuuta 2002. Neuvoston puolesta Puheenjohtaja T. Pedersen (1) EYVL L 229, 17.8.1998, s. 3. (2) EYVL L 229, 17.8.1998, s. 1.